הוועדה המסדרת, כנסת 21, פרוטוקול מספר 3, 2019-05-20 12:50

מכלוף מיקי זוהר: אני מתכבד לפתוח את הדיון ברביזיה.

מכלוף מיקי זוהר: מציע הרביזיה, או מגיש הרביזיה, חבר הכנסת טיבי, נמק.

אחמד טיבי: לאחר ששמעתי בקשב רב את דברי ההסבר של נציג הממשלה על הבקשה שלו להגדיל את מספר שרי הממשלה - ללא הגבלה אומרת הצעת החוק - והיות והעלות הכספית היא גדולה, מאות מיליוני שקלים, ודווקא בתקופה שבה נושאים רבים זועקים לשמיים כמו תאונות עבודה, תקצוב, פשיעה, נשים נרצחות, סגנים, פנסיות, טיפול במחלות מסוימות, תרופות שלא נמצאות בסל – חשוב לדחות את ההצעה הזאת גם בגלל הנראות הציבורית.

מכלוף מיקי זוהר: ולך יש בעיה עם נראות ציבורית, אתה שומר על שמה הטוב של הכנסת והממשלה.

אחמד טיבי: ולכן, אדוני היושב-ראש, בגלל עצם העלאת ההצעה אני מבקש שתסיק מסקנות אישיות בישיבה הזאת - זו הצעה מבישה, ציבורית זו הצעה מבישה - ותתפטר.

מכלוף מיקי זוהר: מבטיח לשקול.

מכלוף מיקי זוהר: מי בעד הרביזיה, ירים את ידו?

מכלוף מיקי זוהר: בעד – 9

מכלוף מיקי זוהר: נמנעים – אין

מכלוף מיקי זוהר: הרביזיה נפלה, הישיבה נעולה.